предмет на прегледа, по време на разследвания период в рамките на прегледа като подходящ знаменател, тъй като субсидията зависи от осъществяването на износ, а не е обвързана с изработените, произведените, изнесените или транспортираните количества.
 (81)
 На тази основа Комисията установи, че по време на разследвания период в рамките на прегледа ставките на субсидията по тази схема са възлизали на 0,38 % за IDIPL и 1,44 % за RIL. Поради това Комисията стигна до заключението, че тази субсидия продължава да се счита за подлежаща на изравняване.
 3.3. Схема за насърчаване на износа чрез внос на производствено оборудване (EPCGS)
 (82)
 Комисията установи, че засегнатите производители износители са получили отстъпки по схемата EPCGS, които биха могли да бъдат отнесени към продукта, предмет на прегледа, през разследвания период в рамките на прегледа.
 3.3.1. Правно основание
 (83)
 Подробното описание на EPCGS се съдържа в глава 5 от ВТП 2015-20 и актуализираната ВТП 2015-20, както и в глава 5 от НП 2015-20 и актуализирания НП 2015-20.
 3.3.2. Допустимост
 (84)
 До участие в тази схема се допускат производителите износители и търговците износители, „обвързани“ с поддържащи производители и доставчици на услуги.
 3.3.3. Практическо прилагане
 (85)
 При условие че поеме задължение да осъществява износ, дружеството получава разрешение да внася производствено оборудване (ново и употребявано оборудване, но не по-старо от 10 години) при намалена митническа ставка. За тази цел след подаване на заявление и заплащане на такса правителството на Индия издава лиценз по EPCGS. Схемата предвижда намалена митническа ставка, приложима за всяко производствено оборудване, внесено по тази схема. С цел да бъде спазено задължението за износ, внесеното производствено оборудване трябва да бъде използвано за производството на определено количество стоки, предвидени за износ в рамките на определен период от време. Съгласно ВТП 2015-20 и актуализираната ВТП 2015-20 производственото оборудване може да бъде внасяно при нулева митническа ставка в рамките на схемата EPCGS. Задължението за износ, възлизащо на шесткратния размер на спестеното мито, трябва да бъде изпълнено в рамките на период от максимум шест години.
 (86)
 Притежателят на лиценз по схемата EPCGS може да си набави производственото оборудване и на местния пазар. В такъв случай местният производител на производствено оборудване може да се ползва от безмитен внос за компонентите, необходими за изработването му. Като алтернатива местният производител може да поиска да получи ползите за планиран износ по отношение на доставката на производствено оборудване на притежателя на лиценз по EPCGS.
 3.3.4. Заключение относно EPCGS
 (87)
 В рамките на EPCGS се предоставят субсидии по смисъла на член 3, параграф 1, буква а), подточка ii) и на член 3, параграф 2 от основния регламент. Намаляването на митото представлява финансово участие от страна на правителството на Индия, тъй като тази отстъпка намалява приходите на правителството на Индия от мита, които иначе биха били дължими. В допълнение към това то създава полза за износителя, равняваща се на размера на намалението на митото.
 (88)
 Освен това съгласно правната уредба EPCGS зависи от осъществяването на износ, тъй като тези лицензи не могат да бъдат получени без поемането на задължение за осъществяване на износ. Следователно схемата се разглежда като специфична